CELEX: 32013R0415
Language: fi
Date: 2013-05-06 00:00:00
Title: Komission asetus (EU) N:o 415/2013, annettu 6 päivänä toukokuuta 2013 , lisävastuualueiden ja -tehtävien vahvistamisesta raivotautia, nautojen tuberkuloosia ja mehiläisten terveyttä käsitteleville yhteisön vertailulaboratorioille, asetuksen (EY) N:o 737/2008 muuttamisesta ja asetuksen (EU) N:o 87/2011 kumoamisesta  ETA:n kannalta merkityksellinen teksti

7.5.2013   
            
            
               FI
            
            
               Euroopan unionin virallinen lehti
            
            
               L 125/7
            
         KOMISSION ASETUS (EU) N:o 415/2013,
   annettu 6 päivänä toukokuuta 2013,
   lisävastuualueiden ja -tehtävien vahvistamisesta raivotautia, nautojen tuberkuloosia ja mehiläisten terveyttä käsitteleville yhteisön vertailulaboratorioille, asetuksen (EY) N:o 737/2008 muuttamisesta ja asetuksen (EU) N:o 87/2011 kumoamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (1) ja erityisesti sen 32 artiklan 6 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 882/2004 vahvistetaan elintarvikkeiden ja rehujen sekä eläinten terveyden alalla toimivien, kyseisen asetuksen liitteessä VII vahvistettujen EU:n vertailulaboratorioiden yleiset tehtävät ja velvollisuudet. Lisäksi asetuksessa (EY) N:o 882/2004 säädetään, että komissio voi sisällyttää mainitun asetuksen liitteeseen VII muita kyseisen asetuksen soveltamisalaan liittyviä EU:n vertailulaboratorioita.
            
         
               (2)
            
            
               Asetuksessa (EY) N:o 882/2004 säädetään myös, että komissio voi vahvistaa kyseisessä asetuksessa vahvistetuille, eläinten terveyden alalla toimiville EU:n vertailulaboratorioille niiden yleisten tehtävien ja velvollisuuksien lisäksi myös muita vastuualueita ja tehtäviä.
            
         
               (3)
            
            
               Yhteisön vertailulaboratorioiden nimeämisestä äyriäisten tauteja, raivotautia ja nautojen tuberkuloosia varten, lisävastuualueiden ja -tehtävien vahvistamisesta raivotautia ja nautojen tuberkuloosia tutkiville yhteisön vertailulaboratorioille sekä Euroopan parlamentin ja neuvoston asetuksen (EY) N:o 882/2004 liitteen VII muuttamisesta 28 päivänä heinäkuuta 2008 annetulla komission asetuksella (EY) N:o 737/2008 (2) komissio nimesi muun muassa EU:n vertailulaboratoriot raivotautia ja nautojen tuberkuloosia varten ja lisäsi sen vuoksi kyseisiä laboratorioita koskevat asiaankuuluvat kohdat asetuksen (EY) N:o 882/2004 liitteeseen VII. Lisäksi asetuksen (EY) N:o 737/2008 liitteissä I ja II vahvistetaan tiettyjä erityisvastuualueita ja -tehtäviä, jotka liittyvät taudinaiheuttajien ominaisuuksiin. Kyseiset vastuualueet ja tehtävät täydentävät asetuksessa (EY) N:o 882/2004 säädettyjä vastuualueita ja tehtäviä.
            
         
               (4)
            
            
               Mehiläisten terveyttä käsittelevän EU:n vertailulaboratorion nimeämisestä, kyseisen laboratorion lisävastuualueiden ja -tehtävien vahvistamisesta sekä Euroopan parlamentin ja neuvoston asetuksen (EY) N:o 882/2004 liitteen VII muuttamisesta 2 päivänä helmikuuta 2011 annetulla komission asetuksella (EU) N:o 87/2011 (3) komissio nimesi mehiläisten terveyttä käsittelevän EU:n vertailulaboratorion ja lisäsi sen vuoksi kyseistä laboratoriota koskevan asiaankuuluvan kohdan asetuksen (EY) N:o 882/2004 liitteeseen VII. Asetuksen (EU) N:o 87/2011 liitteessä vahvistetaan lisäksi tiettyjä mehiläisten terveyteen mahdollisesti vaikuttavien taudinaiheuttajien ominaisuuksiin liittyviä erityisvastuualueita ja -tehtäviä. Kyseiset vastuualueet ja tehtävät täydentävät asetuksessa (EY) N:o 882/2004 säädettyjä vastuualueita ja tehtäviä.
            
         
               (5)
            
            
               Asetuksen (EU) N:o 87/2011 liitteessä määriteltyjen, mehiläisten terveyttä käsittelevän EU:n vertailulaboratorion tiettyjen tehtävien sisältöä on muutettava siltä osin kuin on kyse serologisista testeistä, sillä niitä ei sovelleta mehiläisten testauksessa. Myös mehiläisyhdyskuntien tuhoutumishäiriötä (CCD) koskevaa mainintaa olisi muutettava, jotta varmistetaan yhdenmukaisuus sen terminologian kanssa, jota käytetään mehiläiskuolleisuutta koskevissa seurantatutkimuksissa komission täytäntöönpanopäätöksen 2012/362/EU (4) mukaisesti.
            
         
               (6)
            
            
               Unionin lainsäädännön selkeyttämiseksi ja yksinkertaistamiseksi on asianmukaista, että raivotautia, nautatuberkuloosia ja mehiläisten terveyttä käsittelevien EU:n vertailulaboratorioiden kyseisiä lisävastuualueita ja -tehtäviä koskevat säännökset vahvistetaan vain yhdessä säädöksessä.
            
         
               (7)
            
            
               Sen vuoksi asetusta (EY) N:o 737/2008 olisi muutettava ja asetus (EU) N:o 87/2011 olisi kumottava.
            
         
               (8)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Eläinten terveyden alalla toimiville EU:n vertailulaboratorioille asetuksen (EY) N:o 882/2004 32 artiklan 2 kohdassa säädettyjen yleisten tehtävien ja velvollisuuksien lisäksi kyseisen asetuksen liitteessä VII olevan II osan 16 kohdassa tarkoitettu raivotautia käsittelevä EU:n vertailulaboratorio vastaa myös tämän asetuksen liitteessä I vahvistetuista vastuualueista ja tehtävistä.
   2 artikla
   Eläinten terveyden alalla toimiville EU:n vertailulaboratorioille asetuksen (EY) N:o 882/2004 32 artiklan 2 kohdassa säädettyjen yleisten tehtävien ja velvollisuuksien lisäksi kyseisen asetuksen liitteessä VII olevan II osan 17 kohdassa tarkoitettu nautojen tuberkuloosia käsittelevä EU:n vertailulaboratorio vastaa myös tämän asetuksen liitteessä II vahvistetuista vastuualueista ja tehtävistä.
   3 artikla
   Eläinten terveyden alalla toimiville EU:n vertailulaboratorioille asetuksen (EY) N:o 882/2004 32 artiklan 2 kohdassa säädettyjen yleisten tehtävien ja velvollisuuksien lisäksi kyseisen asetuksen liitteessä VII olevan II osan 18 kohdassa tarkoitettu mehiläisten terveyttä käsittelevä EU:n vertailulaboratorio vastaa myös tämän asetuksen liitteessä III vahvistetuista vastuualueista ja tehtävistä.
   4 artikla
   Muutetaan asetus (EY) N:o 737/2008 seuraavasti:
   
               1)
            
            
               Poistetaan 2 ja 3 artikla.
            
         
               2)
            
            
               Poistetaan liitteet I ja II.
            
         5 artikla
   Kumotaan asetus (EU) N:o 87/2011.
   Viittauksia kumottuun asetukseen pidetään viittauksina tähän asetukseen.
   6 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä toukokuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 165, 30.4.2004, s. 1.
   
      (2)  EUVL L 201, 30.7.2008, s. 29.
   
      (3)  EUVL L 29, 3.2.2011, s. 1.
   
      (4)  EUVL L 176, 6.7.2012, s. 65.
   
      LIITE I
      
         Vastuualueet ja tehtävät, jotka ovat raivotautia käsittelevän EU:n vertailulaboratorion vastuulla asetuksen (EY) N:o 882/2004 32 artiklan 2 kohdassa säädettyjen vastuualueiden ja tehtävien lisäksi
      
      
                  1.
               
               
                  Raivotautia käsittelevä EU:n vertailulaboratorio koordinoi yhteistyössä komission kanssa jäsenvaltioissa raivotaudin diagnosoinnissa käytettäviä menetelmiä erityisesti siten, että se
                  
                              a)
                           
                           
                              tyypittää, varastoi ja toimittaa raivotautiviruksen kantoja;
                           
                        
                              b)
                           
                           
                              valmistaa, valvoo ja toimittaa kansainvälisiä standardiseerumeja ja muita vertailureagensseja kansallisille vertailulaboratorioille jäsenvaltioissa käytettyjen kokeiden ja reagenssien standardoimiseksi;
                           
                        
                              c)
                           
                           
                              validoi kansallisten vertailulaboratorioiden toimittamia vertailureagensseja, antigeenit ja kansalliset standardiseerumit mukaan luettuina;
                           
                        
                              d)
                           
                           
                              kokoaa seerumipankin ja raivotautivirusten kokoelman ja pitää niitä yllä sekä pitää yllä eri puolilla unionia eristettyjen kantojen tietokantaa ja tyypittää ne;
                           
                        
                              e)
                           
                           
                              järjestää säännöllisin väliajoin diagnostisten menetelmien vertailutestejä unionin tasolla ja laboratorioiden pätevyystestejä kansallisille vertailulaboratorioille;
                           
                        
                              f)
                           
                           
                              kerää ja vertaa unionissa käytettyjä taudinmääritysmenetelmiä ja unionissa suoritettujen kokeiden tuloksia koskevia tietoja;
                           
                        
                              g)
                           
                           
                              karakterisoi raivotautivirukset uusimmilla käytettävissä olevilla menetelmillä taudin epidemiologian ymmärtämiseksi paremmin;
                           
                        
                              h)
                           
                           
                              seuraa raivotaudin valvonnan, epidemiologian ja ehkäisemisen kehitystä kaikkialla maailmassa;
                           
                        
                              i)
                           
                           
                              hankkii perusteellisen tietämyksen raivotaudin hävittämiseen ja torjumiseen käytettävien immunologisen eläinlääketieteen alan valmisteiden valmistuksesta ja käytöstä, mukaan luettuna rokotteiden arviointi.
                           
                        
            
                  2.
               
               
                  Lisäksi raivotautia käsittelevä EU:n vertailulaboratorio
                  
                              a)
                           
                           
                              helpottaa menetelmien yhdenmukaistamista kaikkialla unionissa eritoten määrittelemällä standardoidut testimenetelmät;
                           
                        
                              b)
                           
                           
                              järjestää workshopeja kansallisille vertailulaboratorioille, kuten komission täytäntöönpanoasetuksen (EU) N:o 926/2011 (1) 2 artiklassa tarkoitetussa työohjelmassa ja alustavassa talousarviossa on sovittu; toimintaan kuuluu jäsenvaltioiden ja tarvittaessa kolmansien maiden asiantuntijoiden kouluttaminen uusien analyyttisten menetelmien käytössä;
                           
                        
                              c)
                           
                           
                              antaa komissiolle teknistä apua ja osallistuu sen pyynnöstä raivotautiin liittyvien kansainvälisten foorumien toimintaan etenkin siltä osin kuin on kyse analyyttisten määritysmenetelmien standardoinnista ja toteuttamisesta.
                           
                        
            
                  3.
               
               
                  Lisäksi raivotautia käsittelevä EU:n vertailulaboratorio tekee tutkimustyötä ja koordinoi siinä määrin kuin mahdollista tutkimustyötä raivotaudin torjumiseksi ja hävittämiseksi tehokkaammin erityisesti siten, että se
                  
                              a)
                           
                           
                              toteuttaa itse tai yhteistyössä kansallisten vertailulaboratorioiden kanssa kokeiden validointikokeita;
                           
                        
                              b)
                           
                           
                              antaa komissiolle tieteellistä apua ja kerää unionin vertailulaboratorion toimintaan liittyviä tietoja ja raportteja.
                           
                        
            
         (1)  EUVL L 241, 17.9.2011, s. 2.
   
   
      LIITE II
      
         Vastuualueet ja tehtävät, jotka ovat nautojen tuberkuloosia käsittelevän EU:n vertailulaboratorion vastuulla asetuksen (EY) N:o 882/2004 32 artiklan 2 kohdassa säädettyjen vastuualueiden ja tehtävien lisäksi
      
      
                  1.
               
               
                  Nautojen tuberkuloosia käsittelevä EU:n vertailulaboratorio koordinoi yhteistyössä komission kanssa jäsenvaltioissa nautojen tuberkuloosin diagnosoinnissa käytettäviä menetelmiä erityisesti siten, että se
                  
                              a)
                           
                           
                              tyypittää, varastoi ja toimittaa eläimissä tuberkuloosia aiheuttavan Mycobacterium sp. -bakteerin kantoja;
                           
                        
                              b)
                           
                           
                              valmistaa, valvoo ja toimittaa vertailureagensseja kansallisille vertailulaboratorioille jäsenvaltioissa käytettyjen testien ja reagenssien standardoimiseksi;
                           
                        
                              c)
                           
                           
                              validoi kansallisten vertailulaboratorioiden nautojen tuberkuloosin osalta toimittamia vertailureagensseja, antigeenit ja tuberkuliinit mukaan luettuina;
                           
                        
                              d)
                           
                           
                              kokoaa eläimissä tuberkuloosia aiheuttavan Mycobacterium sp. -bakteerien kokoelman ja pitää sitä yllä sekä pitää yllä eri puolilla unionia eristettyjen kantojen tietokantaa ja tyypittää ne;
                           
                        
                              e)
                           
                           
                              järjestää säännöllisin väliajoin diagnostisten menetelmien vertailutestejä unionin tasolla ja laboratorioiden pätevyystestejä kansallisille vertailulaboratorioille;
                           
                        
                              f)
                           
                           
                              kerää ja vertaa unionissa käytettyjä taudinmääritysmenetelmiä ja unionissa suoritettujen kokeiden tuloksia koskevia tietoja;
                           
                        
                              g)
                           
                           
                              karakterisoi eläimissä tuberkuloosia aiheuttavan Mycobacterium sp. -bakteerin uusimmilla käytettävissä olevilla menetelmillä taudin epidemiologian ymmärtämiseksi paremmin;
                           
                        
                              h)
                           
                           
                              seuraa nautojen tuberkuloosin valvonnan, epidemiologian ja ehkäisemisen kehitystä kaikkialla maailmassa;
                           
                        
                              i)
                           
                           
                              hankkii perusteellisen tietämyksen nautojen tuberkuloosin hävittämiseen ja torjumiseen käytettävien immunologisen eläinlääketieteen alan valmisteiden valmistuksesta ja käytöstä, mukaan luettuna rokotteiden arviointi.
                           
                        
            
                  2.
               
               
                  Lisäksi nautojen tuberkuloosia käsittelevä EU:n vertailulaboratorio
                  
                              a)
                           
                           
                              helpottaa menetelmien yhdenmukaistamista kaikkialla unionissa eritoten määrittelemällä standardoidut testimenetelmät;
                           
                        
                              b)
                           
                           
                              järjestää workshopeja kansallisille vertailulaboratorioille, kuten täytäntöönpanoasetuksen (EU) N:o 926/2011 2 artiklassa tarkoitetussa työohjelmassa ja alustavassa talousarviossa on sovittu; toimintaan kuuluu jäsenvaltioiden ja tarvittaessa kolmansien maiden asiantuntijoiden kouluttaminen uusien analyyttisten menetelmien käytössä;
                           
                        
                              c)
                           
                           
                              antaa komissiolle teknistä apua ja osallistuu sen pyynnöstä nautojen tuberkuloosin diagnostiikkaan liittyvien kansainvälisten foorumien toimintaan etenkin siltä osin kuin on kyse analyyttisten määritysmenetelmien standardoinnista ja toteuttamisesta.
                           
                        
            
                  3.
               
               
                  Lisäksi nautojen tuberkuloosia käsittelevä EU:n vertailulaboratorio tekee tutkimustyötä ja koordinoi siinä määrin kuin mahdollista tutkimustyötä nautojen tuberkuloosin torjumiseksi ja hävittämiseksi tehokkaammin erityisesti siten, että se
                  
                              a)
                           
                           
                              toteuttaa itse tai yhteistyössä kansallisten vertailulaboratorioiden kanssa kokeiden validointikokeita;
                           
                        
                              b)
                           
                           
                              antaa komissiolle tieteellistä apua ja kerää unionin vertailulaboratorion toimintaan liittyviä tietoja ja raportteja.
                           
                        
            
   
      LIITE III
      
         Vastuualueet ja tehtävät, jotka ovat mehiläisten terveyttä käsittelevän EU:n vertailulaboratorion vastuulla asetuksen (EY) N:o 882/2004 32 artiklan 2 kohdassa säädettyjen vastuualueiden ja tehtävien lisäksi
      
      
                  1.
               
               
                  Mehiläisten terveyttä käsittelevä EU:n vertailulaboratorio koordinoi yhteistyössä komission kanssa jäsenvaltioissa olennaisten mehiläisten tautien diagnosoinnissa käytettäviä menetelmiä tarvittaessa erityisesti siten, että se
                  
                              a)
                           
                           
                              tyypittää, varastoi ja tarvittaessa toimittaa taudinaiheuttajien kantoja unionin diagnoosipalvelun helpottamiseksi;
                           
                        
                              b)
                           
                           
                              tyypittää taudinaiheuttajat ja kartoittaa niiden antigeenit ja geenit, silloin kun se on asianmukaista ja tarpeen, esimerkiksi epidemiologisia jatkotoimia tai taudinmäärityksen varmentamista varten;
                           
                        
                              c)
                           
                           
                              toimittaa standardiseerumit ja muut vertailureagenssit kansallisille vertailulaboratorioille jäsenvaltioissa käytettyjen testien ja reagenssien standardoimiseksi, silloin kun edellytetään vertailureagensseja;
                           
                        
                              d)
                           
                           
                              järjestää kansallisten vertailulaboratorioiden kanssa säännöllisin väliajoin diagnostisten menetelmien vertailutestejä unionin tasolla tiedon hankkimiseksi unionissa käytetyistä diagnostisista menetelmistä ja unionissa tehtyjen testien tuloksista;
                           
                        
                              e)
                           
                           
                              pitää yllä asiantuntemusta Tropilaelaps-punkeista ja pienistä pesäkuoriaisista (Aethina tumida) ja muista olennaisista taudinaiheuttajista nopean erotusdiagnoosin mahdollistamiseksi;
                           
                        
                              f)
                           
                           
                              määrittää taudinaiheuttajan tarvittaessa läheisessä yhteistyössä Maailman eläintautijärjestön (OIE) nimeämien alueellisten vertailulaboratorioiden kanssa;
                           
                        
                              g)
                           
                           
                              kokoaa ja pitää yllä ajantasaista taudinaiheuttajien ja niiden kantojen kokoelmaa ja ajantasaista mehiläisten tautien aiheuttajien muiden reagenssien kokoelmaa, jos tällaiset ovat saatavilla;
                           
                        
                              h)
                           
                           
                              toteuttaa kartoituksen eri laboratorioissa nykyisin käytössä olevista menetelmistä;
                           
                        
                              i)
                           
                           
                              ehdottaa standardoituja testejä ja testimenetelmiä tai vertailureagensseja sisäiseen laadunvalvontaan;
                           
                        
                              j)
                           
                           
                              opastaa komissiota mehiläisten terveyteen liittyvissä tieteellisissä näkökohdissa.
                           
                        
            
                  2.
               
               
                  Lisäksi mehiläisten terveyttä käsittelevä EU:n vertailulaboratorio
                  
                              a)
                           
                           
                              avustaa aktiivisesti kyseisen taudin taudinpurkausten diagnosoimisessa jäsenvaltioissa tutkimalla sille taudinmäärityksen vahvistamista, luonnehdintaa ja epidemiologisia tutkimuksia varten lähetettyjä taudinaiheuttajien isolaatteja ja antaa tällaisten tutkimusten tulokset välittömästi tiedoksi komissiolle, jäsenvaltioille ja asianomaisille kansallisille laboratorioille;
                           
                        
                              b)
                           
                           
                              edistää laboratoriodiagnostiikan asiantuntijoiden koulutusta tai jatkokoulutusta diagnostisten menetelmien yhdenmukaistamiseksi koko unionissa;
                           
                        
                              c)
                           
                           
                              järjestää workshopeja kansallisille vertailulaboratorioille, kuten täytäntöönpanoasetuksen (EU) N:o 926/2011 2 artiklassa tarkoitetussa työohjelmassa ja alustavassa talousarviossa on sovittu; toimintaan kuuluu jäsenvaltioiden ja tarvittaessa kolmansien maiden asiantuntijoiden kouluttaminen uusien analyyttisten menetelmien käytössä;
                           
                        
                              d)
                           
                           
                              antaa komissiolle teknistä apua ja osallistuu sen pyynnöstä kansainvälisten foorumien toimintaan etenkin siltä osin kuin on kyse analyyttisten menetelmien standardoinnista ja toteuttamisesta;
                           
                        
                              e)
                           
                           
                              kehittää seurantatoimia ja koordinoi mahdollisuuksien mukaan mehiläisten terveystilanteen parantamiseen unionissa tähtääviä toimia erityisesti siten, että se
                              
                                          i)
                                       
                                       
                                          toteuttaa itse tai yhteistyössä asianomaisten kansallisten vertailulaboratorioiden kanssa testien validointikokeita;
                                       
                                    
                                          ii)
                                       
                                       
                                          antaa komissiolle tieteellistä ja teknistä apua ja kerää unionin vertailulaboratorion toimintaan liittyviä tietoja ja raportteja;
                                       
                                    
                                          iii)
                                       
                                       
                                          suunnittelee ja koordinoi tutkimuksen, joka koskee mehiläisyhdyskuntien häviämistä unionissa, perustason määrittämiseksi mehiläisten tavanomaiselle kausikuolleisuudelle;
                                       
                                    
                        
                              f)
                           
                           
                              tekee yhteistyötä mehiläisten tautien diagnoosimenetelmien osalta sellaisten kolmansien maiden asianomaisten toimivaltaisten laboratorioiden kanssa, joissa kyseisiä tauteja esiintyy;
                           
                        
                              g)
                           
                           
                              tekee yhteistyötä eksoottisten tautien osalta OIE:n nimeämien asianomaisten alueellisten vertailulaboratorioiden kanssa (Tropilaelaps-punkit, pienet pesäkuoriaiset (Aethina tumida) ja mahdolliset muut unionissa eksoottiset taudit);
                           
                        
                              h)
                           
                           
                              kokoaa ja toimittaa eteenpäin tietoa komissiolle ja kansallisille vertailulaboratorioille niistä eksoottisista ja kotoperäisistä taudeista tai tuholaisista, mukaan luettuna mehiläisyhdyskuntien häviäminen, joita on mahdollisesti kehittymässä unionissa ja joilla voi olla vaikutusta unioniin.
                           
                        
            
                  3.
               
               
                  Lisäksi mehiläisten terveyttä käsittelevä EU:n vertailulaboratorio
                  
                              a)
                           
                           
                              toteuttaa kokeiluja ja kenttäkokeita komissiota kuullen mehiläisten spesifisten tautien torjunnan parantamiseksi;
                           
                        
                              b)
                           
                           
                              tarkastelee kansallisten vertailulaboratorioiden vuosikokouksessa OIE:n maaeläinten terveyttä koskevassa säännöstössä ja maaeläinten diagnostisia testejä ja rokotteita käsittelevässä käsikirjassa vahvistettuja asiaan liittyviä testausvaatimuksia;
                           
                        
                              c)
                           
                           
                              auttaa komissiota tarkastelemaan OIE:n suosituksia (maaeläinten terveyttä koskeva säännöstö ja maaeläinten diagnostisia testejä ja rokotteita käsittelevä käsikirja).